ই পাসপোর্ট করতে খুব বেশি কাগজপত্রের প্রয়োজন নেই। প্রায় সকল বাংলাদেশী নাগরিকই ই পাসপোর্ট করতে পারবেন। প্রথমত প্রয়োজন আপনার নিজের জাতীয় পরিচয়পত্রের কপি। আর যদি আপনার নিজের জাতীয় পরিচয়পত্র না থাকে তাহলে প্রয়োজন আপনার ডিজিটাল জন্ম নিবন্ধন। ডিজিটাল জন্ম নিবন্ধন কি এবং কিভাবে করবেন তা পূর্বের একটি লেখায় বুঝানো হয়েছে। তবে ক্ষেত্রে বিশেষ একটু ভিন্নতা আছে। তবে সকল ক্ষেত্রে জন্য প্রয়োজনীয় কাগজপত্রাদি নিম্নে উল্লেখ করা হলো:
আবেদনকারীর জাতীয় পরিচয়পত্র/ডিজিটাল জন্ম নিবন্ধন সনদ এর কপি।
স্থায়ী ঠিকানার প্রমাণক হিসেবে ইউপি চেয়ারম্যান অথবা পৌর প্রশাসক কর্তৃক প্রদত্ত নাগরিকত্ব/চারিত্রিক সনদ পত্র।
পেশাগত সনদপত্র (প্রযোজ্য ক্ষেত্রে)
পিতা ও মাতার জাতীয় পরিচয়পত্রের কপি (নাবালখ/শিশুদের ক্ষেত্রে)
পেশাগত পরিচয়পত্রের কপি (প্রযোজ্য ক্ষেত্রে)
অনাপত্তি সনদ (সরকারি চাকুরি/স্বায়ত্বশাসিক প্রতিষ্ঠানের চাকুরিরতদের জন্য)
স্থায়ী ঠিকানার প্রমাণক না থাকলে বিদ্যুৎ বিল এর কপি।